N Á R O D N Á R A D A S L O V E N S K E J R E P U B L I K Y

**IV. volebné obdobie**

(N á v r h)

**Zákon**

z ........ 2008,

**ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení zákona č. 419/1991 Zb.**

Národná rada Slovenskej republiky sa uzniesla na tomto zákone:

**Čl. I**

 Zákon Slovenskej národnej rady č. 73/1986 Zb. o umelom prerušení tehotenstva v znení zákona č. 419/1991 Zb. sa mení a dopĺňa takto:

1. V celom texte zákona sa slová „umelé prerušenie tehotenstva“ vo všetkých gramatických tvaroch nahrádzajú slovami „umelé ukončenie tehotenstva“ v príslušnom gramatickom tvare.
2. V § 6 ods. 1 sa slová „ktorá nedovŕšila 16 rokov“ nahrádzajú slovami „ktorá nie je plnoletá“.
3. V § 6 sa vypúšťa odsek 2.
4. § 7 znie:

„**§ 7**

* 1. Žena môže písomne požiadať o umelé ukončenie tehotenstva ženského lekára zdravotníckeho zariadenia podľa miesta jej trvalého pobytu, miesta výkonu práce, miesta podnikania alebo školy.
	2. Lekár je povinný informovať ženu o
1. účele, povahe, priebehu a následkoch umelého ukončenia tehotenstva,
2. fyzických a psychických rizikách umelého ukončenia tehotenstva,
3. aktuálnom vývojovom štádiu nenarodeného dieťaťa, ktorého vývoj má byť ukončený a o jej oprávnení získať záznam zo sonografického vyšetrenia,
4. alternatívach k umelému ukončeniu tehotenstva, najmä o možnosti
5. utajenia jej osoby v súvislosti s pôrodom1),
6. osvojenia dieťaťa po narodení2),
7. finančnej, materiálnej alebo psychologickej pomoci v tehotenstve, poskytovanej občianskymi združeniami, neziskovými organizáciami, nadáciami, cirkvami a náboženskými spoločnosťami.
	1. Ak ide o umelé ukončenie tehotenstva podľa § 4, môže sa toto umelé ukončenie tehotenstva vykonať najskôr po uplynutí lehoty 72 hodín od poskytnutia informácií podľa odseku 2; v takomto prípade je lekár povinný poskytnúť žene informácie v rozsahu podľa odseku 2 aj v písomnej podobe, vrátane zoznamu občianskych združení, neziskových organizácií, nadácií, cirkví a náboženských spoločností, ktoré poskytujú ženám finančnú, materiálnu a psychologickú pomoc v tehotenstve.“.

Poznámky pod čiarou k odkazom 1 a 2 znejú:

„1) § 11 ods. 10 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti v znení neskorších predpisov.

§ 13 ods. 5 zákona č. 154/1994 Z. z. o matrikách v znení neskorších predpisov.

2) § 102 ods. 1 písm. b) zákona č. 36/2005 Z. z. o rodine v znení neskorších predpisov.

§ 180a ods. 1, § 180a ods. 6 a § 181 ods. 5 zákona č. 99/1963 Zb. Občiansky súdny poriadok v znení neskorších predpisov.“.

1. § 12 vrátane nadpisu znie:

„**§ 12**

**Splnomocnenie**

* 1. Ministerstvo zdravotníctva Slovenskej republiky (ďalej len „ministerstvo“) vydá všeobecne záväzný právny predpis, ktorý ustanoví
1. podrobnosti o umelom ukončení tehotenstva, postup pri prejednávaní umelého ukončenia tehotenstva, výšku príplatku a podmienky jeho platenia,
2. okruh cudziniek, ktorým možno umelé ukončenie tehotenstva vykonať za úhradu a
3. podrobnosti o informáciách poskytovaných žene podľa § 7 ods. 2 a vzor písomných informácií podľa § 7 ods. 3.
	1. Ministerstvo zverejní na svojej internetovej stránke zoznam občianskych združení, neziskových organizácií, nadácií, cirkví a náboženských spoločností, ktoré poskytujú ženám finančnú, materiálnu a psychologickú pomoc v tehotenstve. Zoznam podľa prvej vety ministerstvo aktualizuje najmenej raz za kalendárny štvrťrok.“.

**Čl. II**

Tento zákon nadobúda účinnosť 1. mája 2008.